open-index/open-wikipedia-markdown huggingface dataset:
Лилјана Пандева

**Лилјана Пандева** (, ) — македонски поет, раскажувач и романописец..

## Животопис
Лилјана Пандева дипломирала на Универзитетот Св. Кирил и Методиј на Филолошкиот факултет Блаже Конески во Скопје. На истиот факултет магистрирала на тема: „Поетските фигури на формата во македонската книжевност меѓу традицијата и иновацијата“, а докторирала на тема: „Адвербијализацијата во македонскиот јазик“.

Добитник на две откупни награди за краток расказ на „Нова Македонија“.

Автор е и на повеќе стручни трудови од областа на македонистиката.

Нејзините дела се преведувани на германски, на српски и на руски јазик.

## Дела
* Новогодишни едночинки, драмулетки за деца;
* Канцелариски колумни, раскази;
* Љубов од А до Ш и обратно, поезија;
* Од агендата на Калина Калин, роман;
* Возовите на Луцерн, роман;
* Доилката, роман;
* Дневници на една љубов, роман;
* Класифицирано, роман.

## Награди
* 2016 - Награда „Стале Попов“;
* 2021 - Награда „13 Ноември“

Романот Класифицирано беше во најтесна конкуренција за Рациново признание во 2020 година.

## Наводи

Категорија:Македонски писатели
Категорија:Членови на ДПМ
Категорија:Добитници на наградата „13 Ноември“
Категорија:Добитници на наградата „Стале Попов“
Шупле (Грнчиште)

**Шупле** — археолошко наоѓалиште во велешкото село Грнчиште, Општина Градско. Претставува населба од доцноантичкото време. 

На пространа падина северозападно од селото, во непосредната близина на наоѓалиштето Лака се гледаат остатоци од темели на ѕидови, како и фрагменти од керамички садови, питоси и многу градежен материјал.

## Поврзано
* Лака — блиско наоѓалиште, населба од бронзено и римско време
* Список на археолошки наоѓалишта во Велешко

## Наводи
Приказни од Лимбус (книга)

**Приказни од Лимбус**, книга раскази од Тодор Јовчевски, објавена во издавачка куќа „Штрк“ од Скопје во 1994 година.

## Содржина

Книгата  „Приказни од Лимбус“ содржи 58 кратки раскази кои меѓу себе не се формално поврзани, но ја чинат целовитоста на книгата.

Зборот „Лимбус“ означува дел од Рајот, некаков џеп, во кого се сместени душите на мртвите деца. Тие се раскажувачите на приказните. Но, во овој „Лимбус“ не се сместени душите на децата, туку на оние возрасни и зрели луѓе кои никогаш не пораснале и останале деца во душата. Разумот на возрасниот и чистотата на детската душа можат да ја создадат таа иронија за сиромаштијата, духовната беда, евтините љубови, потрагата по загубениот идентитет, соочувањето со човечкото уништување, стравот од непознатото и уште поголемиот страв од познатото. Ова е книга за луѓето кои се оставени во своето сивило, горчливото чувство на немоќ и апатија нешто да променат, луѓе кои се држат за сопствените вредности, во кои истовремено се сомневаат, без можност нешто да променат, без можност да избегаат од својата тескобност.

Единствен спас од тескобноста е кога се веќе мртви и од нив е останата единствено душата, да излезат од пукнатините на земјата, исклучиво во една ноќ кога е полна месечина и во својот непречен и слободен лет да ја почувствуваат среќата, слободата и ширината на небото. Тогаш како бели пеперутки, (затоа што според некои верувања душата се претвора во бела пеперутка) можат да ја искажат својата поединечност, но и колективната припадност кога излегуваат и влегуваат низ пукнатините на земјата, за да се вратат во сигурноста на лимбусот од кого едвај чекале да излезат.

Интересно е дека во оваа книга нема имиња, презимиња, нема ни прекари или иницијали. Зошто би имала? Смртта не е заинтересирана за тоа, пред неа сите се исти. Таа е рамнодушна за класните разлики, паметните книги кои се напишани, сите соништа и љубови, сите бомби и бајонети.
Сепак, би требало да сме благодарни ако ни дозволи да земеме со себе некој спомен, да раскажеме уште некој приказна од „Лимбус“.

## Наводи

Категорија:Македонски романи
Категорија:Книги на Тпдор Јовчевски
Категорија:Македонски дела од 2004 година
Категорија:Книги од 2004 година
Снежана Младеновска Анѓелков

** Снежана Младеновска Анѓелков** — македонска писателка, родена е во 1977 година во Скопје.

Биографија

Снежана Младеновска Анѓелков живее и работи во Скопје. Дипломирала на Факултет за драмски уметности - Скопје на отсекот за филмска и ТВ монтажа во 2000 година. На истиот факултет магистрира во 2012 година и се стекнува со звање Магистер по уметности - област филмска и ТВ монтажа. 

Како авторка е вешта во автобиографска документарна проза со силен личен печат и нетипично женско сценарио, кое не се вклопува во однапред сфатени претстави. Во своите романи, Младеновска Анѓелков ги истражува сеќавањата чија моќ на трансформација ја одредува сегашноста, вешто мешајќи урбанофилија, полифонични хроники, архиви на носталгија, документарна проза, премолчена семејна историја.

Нејзиниот прв роман, „Единаесет жени“ (2011), ја освои наградата за „Роман на годината“ на „Утрински весник“ и доживеа уште четири изданија. Во 2014 година, ја објави книгата филмски есеи „Слики со животна уверливост“ кадешто го објаснува процесот на филмската монтажа како важен творечки сегмент во аудиовизуелното обликување на документарниот филм преку анализа на делата на Владимир Блажевски, и се обидува да укаже на важноста и нужноста од авторски документарни филмови во Македонија. Вториот роман „Молчи со отворена уста“ (2019) беше финалист за наградата „Роман на годината“ на Фондацијата „Славко Јаневски“. Нејзиниот трет роман, „Луѓето, а не градот“ (2022), е слоевито, хибридно дело, документарна проза, книга посветена на Скопје, кое повеќе не постои. Во 2024 година го објави новиот роман насловен „Јод“.

Како авторка, нејзиното творештво е објавено во значајни антологии како „Revija malih knjizevnosti“ (2013) Udruga za promicanje kultura ‘Kulturtreger‘, застапена е во тематските збирки раскази „Тивка анестезија“ (2016, „Антолог“), „Скопски раскази“ (2023, Темплум), во антологиите „ Best European Fiction 2017 “ и „ Contemporary Macedonian Fiction“ (2019) од „ Dalkey Archive Press “, во хрватското книжевно списание „Artikulacije“ (2023) и во „ Michigan Quarterly Review “ (2024) од The University of Michigan. 

Учествувала на 11-то издание на „ПРО-ЗА Балкан“, Меѓународен фестивал на литературата (2023).

Член на Друштво на писатели на Македонија од 2022г.

Член на Македонски П.Е.Н. Центар од 2024г.

## Дела

* Единаесет жени, роман, 2011;
* Слики со животна уверливост, теоретска книга за филмска монтажа, 2014;
* Молчи со отворена уста, роман, 2019;
* Луѓето, а не градот, роман, 2022;
* Јод, роман, 2024.

## Награди

* Роман на годината на Утрински весник за 2011 година.

## Наводи

Категорија:Македонски писатели
Категорија:Луѓе од Скопје
Категорија:Изданија на Или-или
Ритчиња (Војница)

**Ритчиња** — археолошко наоѓалиште во велешкото село Војница, Општина Чашка. Претставува населба од римско време. 

На североисточниот раб на селото, на површина од околу 3&nbsp;ха се среќава голем број фрагменти од керамички садови, питоси и градежен материјал.

Наодите се чуваат кај поединци од селото и во Народниот музеј од Велес.

## Поврзано
* Список на археолошки наоѓалишта во Велешко

## Наводи
Обрамос (Војница)

**Обрамос**  — археолошко наоѓалиште во велешкото село Војница, Општина Чашка. Претставува населба од римско време.

На околу 4&nbsp;км северозападно од селото и околу 1&nbsp;км пред утоката на реката Бела Вода (Белка) во Бабуна, на површина од 3&nbsp;ха се среќаваат фрагменти од керамички садови, тегули, имбрекси и големо количество кршен камен.

## Поврзано
* Список на археолошки наоѓалишта во Велешко

## Наводи
Светлана Камџијаш

**Светлана Камџујаш**, поет, раскажувач, универзитетски професор, родена е 1964 година во Скопје.

## Животопис

Светлана Камџијаш Дипломира на УКИМ, на Катедрата за Општа и компаративна книжевност во Скопје.  Во 1981 година завршува интензивен курс по англиски јазик на East Sussex School of English во Брајтон, Англија, и ја објавува првата збирка на српскохрватски јазик „Кораци у лету“ во Никшиќ. Во 1982-1983 година завршува интензивен курс по италијански јазик на Universita` per stranieri во Перуџа, Италија.

Во 1990 година работи како новинар во културната рубрика на Нова Македонија. Во 1989 година била на студиско-специјалистички престој на Универзитетот La Sapienza во Рим, под менторство на проф. Мароти. Од 1992 - 2007 година работи како професор по македонски јазик во ДСУПУ „Лазар Личеноски“ во Скопје. 
Магистрирала и докторирала на Филозофскиот факултет во Скопје. Од 2005 година е професор на Педагошкиот факултет „Св. Климент Охридски“ – Скопје, а од 2014 година предава и на Факултетот за ликовни уметности.

Објавила четири книги од областа на философијата, од кои едната е објавена и во Софија; соавтор е на учебник за средно образование. 
Автор е на повеќе научноистражувачки студии објавени во меѓународни списанија, како и на две поетски збирки.

## Дела

* Чекори во летот, поезија, објавена на српски јазик;
* Ведите и Упанишадите – сликата на светот, филозофска стидија;
* Крајната слобода во системот Веданта (компаративна студија); „
* Од брегот на реката Ганг – толкувања на митови;
* Шест Упанишади, разгатнување на херметични стари текстови;
* Небо – индиго“ поезија;
* Приказни на тивок оган, раскази.

## Наводи

Категорија:Македонски писатели
Категорија:Луѓе од Скопје
Категорија:Изданија на Или-или
Национален театар „Клаудио Санторо“

**Национален театар „Клаудио Санторо“** (португалски: *Teatro Nacional Cláudio Santoro*) — театарска зграда во Бразилија, Бразил, проектирана  е од бразилскиот архитект Оскар Нимаер изградена е  од1976 до 1981 година.

## Опис

Зградата има трапезоиден облик, изградена е од армиран бетон, затворена од сите страни. Надворешната фасада е препокривана со одредени релјефни скулптурални коцки кои придонесуваат во специфичниот геометризам со апстрактни асоцијации.

Внатрешниот, просторот е целосно проектиран според потребите на современ ентериер за театарски претстави - гледачиште и сцена со одредени интервенции кои асоцираат на апстрактна релјефност на плафонот.Во предворието или поголемата површина од влезните пасажи на кровната конструкција има употреба на стакло што придонесува за отвореност, светло и прозрачност пред затворениот театарски внатрешен дел..

## Стилски одлики

Оскар Нимаер е еден од најзначајните аритекти на дваесеттиот век.
Театарот во Бразилија иако денес доста запоставен и во нефункционална состојба е меѓу неговите врви дела.
Во својот уметнички израз Нимаер реализира дела во бетон, односно во употребата на пренапрегната - натур бетон. Тоа е израз кој ќе биде суштинска визура во модернистичката архитектура со планетрана распространетост.
Како еден од главните творци на овој архитектонски израз со смелоста, фантазијата, концизноста, органичноста и синтезата на разновидните материјали, Нимаер го развива до совршенство меѓународниот архитектонски модернистички стил, внесувајќи и одредени асоцијации кои се потпираат на традицијата во градителството не само на Бразил туку воопшто во развојот и традицијата на архитектурата од целиот свет.
Неговиот архитектонски израз не само што ќе изврши големо влијание на генерации светски архитекти туку и во голема мера ќе придонесе за новата архитектонска визура во светски рамки.

Самата зграда на театарот, подоцна ќе биде основа за низа на објекти од ваков вид, според нејзино влијание и одредени интернационални стилски влијанија е и зградата на Македонската опера и балет во Скопје..

## Наводи

## Надворешни врски
*
*
*360 degree interactive panorama of main entrance, and lobby of the Villa-Lobos theater

Категорија:Градби на Оскар Нимаер
Категорија:Театарски згради во Бразилија
Категорија:Модернистичка архитектура во Бразил
Сурлица

**Сурлица** — населено место во општина Трговиште, Пчињски Управен Округ, Србија.

## Историја
Во минатото во ова село некое време живееле Јуруци. Имало од 60 до 70 јуручки куќи во селото. Во времето додека овде живееле јуруците, од кратовско се доселиле двајца браќа. Нивните куќи лежеле подалеку од јуручките куќи, во Ѓоринско маало. Двајцата браќа овде имале вкупно 9 синови. Тие брзо се намножиле, и цело село потекнува од споменатите двајца браќа доселени од кратовско.

Кон крајот на XIX век Сурлица е село во прешевската каза на османлиската империја. Според патриаршискиот митрополит Фирмилијан во 1902 година во селото имало 67 патриаршиски куќи. По податоците на секретарот на Бугарската егзархија Димитар Мишев („Lа Mаcédoinе еt sа Populаtion Chrétiеnnе“) во 1905 година во селото има 240 жители.

Во селото има параклис „Света Петка“.

## Демографија
Во 2002 година во селото живеат 92 Срби и 2 други.

### Родови
Сурлица е населена со словенското население кое се смета за српско и зборува торлачки.

Според истражувањата од 1949 година, родови во селото:

* **Доселеници:** Целото население на селото потекнува од двајца браќа кои се доселиле од кратовскиот крај, непознато од кое место. Родови се следните: *Ѓоргинци (21 к.)* еден дел од овој род се вика *Качарци*; *Долномалци (12 к.)* имаат иселеници во селото Горно Коњаре кај Куманово (едно семејство); *Бигларци (25 к.)* имаат иселеници во селото Каравуково во Војводина; *Јанковци (11 к.)* имаат иселеници во селото Иванковци кај Велес (едно семејство иселено, а се поделиле на две куќи); *Станојинци (9 к.)* се делат на *Станковци и Миленковци*. Во овој род се знае следното родословие: Манасија (жив на 76&nbsp;г. во 1949 година) Станко-Стеван-Станоја-Билисав, еден од браќата кои се доселиле од кратовско. Имаат иселеници во селото Иванковци (две семејства) и во Горно Коњаре (едно семејство); *Стајинци (7 к.)* живеат во истоименото маало; *Масларци (6 к.)* имаат иселеници во Мустафино во Овче Поле (едно семејство); *Деда-Стојановци (21 к.)* еден дел од овој род се вика *Мишинци*; *Смокарци (2 к.)* гранка се од претходниот род. Имаат иселеници во Метохија (Г. Гуданце).

### Пописи
* 1948- 887
* 1953- 937
* 1961- 860
* 1971- 712
* 1981- 349
* 1991- 156
* 2002- 101

### Иселеништво
Покрај погоре споменатите иселеници при описот на родови, иселеници има и во селото Плоча кај Босилеград (иселеникот ја основал Суљева маала). потоа во паланечкото село Огут (*Качаровци*), во пчинските села Долна Лесница (*Јуруци и Спасинци*) и во селото Голочевце (*Мамузовци*).

## Наводи

Категорија:Трговиште (Србија)
Категорија:Населени места во Јужна Србија
Категорија:Населени места во Вардарска Македонија
Седиште на Обединетите нации

**Седиште на Обединетите нации** (англиски: *Headquarters of the United Nations*) — една од најзначајните архитектонски градби во Њујорк (град), проектирана е група архитекти, чиј главен идеен проект бил изработен од страна на бразилскиот архитект Оскар Нимаер. Зградата е изградена во 1948 година.

## Опис
Историјата на проектот за самиот објект е доста сложена и богата. Во конкурсот за нејзината изградба учествувал светски познатиот архитект Ле Корбизје кој го наговарал својот помлад колега Оскар Нимаер да конкурира и да создаде свое видување за архитектурата на самата  зграда и коплексот околу неа. Меѓународната комисија го одбрал проектот на  Нимаер.

Самата зграда  има тквадратна  форма која се протека елегантно во вертикала изградена од ѓелична конструкција која е целосно застаклена. Надворешната фасада е препокривана рефлектирачко стакло кое ја рефлектира, огледално околината.

Внатрешниот, просторот е целосно проектиран според потребите на современ ентериер за која била наменета. Во предворието или поголемата површина од влезните пасажи на кровната конструкција има употреба на стакло што придонесува за отвореност, светло и прозрачност. Покрај карактеристичната архитектонска квадратна вертикала, севкупната површина е збогатена и со низа други објекти, кои не се помалку важни во архитекстонска смисла - внесени се меѓудругото и полукружни содржини, скулптурални елементи и низа архитектонски елементи кои денес се своевидна галерија на современата архитектура..

## Стилски одлики

Оскар Нимаер е еден од најзначајните аритекти на дваесеттиот век.
Зградата на седиштето на обединетите нации денес е еден од најпрепознатливите објекти и архитектонски симболи.и  е меѓу неговите врви дела.
Во својот уметнички израз Нимаер во неа употребува челик, севкупно обложен со рефлектирачко стакло. Тоа е израз кој ќе биде суштинска визура во модернистичката архитектура со планетрана распространетост.
Како еден од главните творци на овој архитектонски израз со смелоста, фантазијата, концизноста, органичноста и синтезата на разновидните материјали, Нимаер го развива до совршенство меѓународниот архитектонски модернистички стил. 
Неговиот архитектонски израз не само што ќе изврши големо влијание на генерации светски архитекти туку и во голема мера ќе придонесе за новата архитектонска визура во светски рамки..

## Литература
* 

## Наводи

## Надворешни врски
* UN Visitors Centre
* UN: Building an International Headquarters in New York – *historical overview, on the UN 60th Anniversary webpage*
* Agreement Establishing the UN headquarters – *with information on legal status*

Категорија:Градби на Оскар Нимаер
Категорија:Зграда на Обединетите нации
Категорија:Модернистичка архитектура во САД
Калифорнија (Саун Пауло)

**Зграда и галерија Калифорнија** (португалски: *Edifício e Galeria Califórnia*) — зграда за комбинирана употреба во Саун Пауло.

Проектирана е од архитектот Оскар Нимаер (1907–2012) во соработка со Карлос Лемос (роден 1925). Зградата била градена од  1951 до 1955 година.

Зградата Калифорнија во приземјето е галерија, а во горните катови - станбен објект..

## Опис
Зградата има десет ката, со уште три ката поставени подземја, вкупно тринаесет спрата. На котата на Руа Дом Хосе де Барос, на долниот дел од галеријата (горниот дел е 8,4 метри во висина) и поради разликите во нивоата меѓу двете улици, зградата сега има осум ката по трасата попреку. Со оваа конфигурација, со внатрешниот двор, севкупната волуминозност на објектот е  тринаесет ката низ целата зграда..

## Стилски одлики

Оскар Нимаер е еден од најзначајните архитекти на дваесеттиот век.
Ова е едно од делата во кој авторот направил баланс помеѓу своите стилски претензии (особено во ентериерот) и побарувањата на инвеститорот.
Во својот уметнички израз Нимаер комбинирал бетон, стакло и челик. Тоа е израз кој ќе биде суштинска визура во модернистичката архитектура со планетрана распространетост.
Како еден од главните творци на овој архитектонски израз со смелоста, фантазијата, концизноста, органичноста и синтезата, Нимаер го развива до совршенство меѓународниот архитектонски модернистички стил. 
Неговиот архитектонски израз не само што ќе изврши големо влијание на генерации светски архитекти, туку и во голема мера ќе придонесе за новата архитектонска визура во светски рамки..

## Наводи

## Надворешни врски
* Edifício e Galeria Olido
* Galeria do Rock

Категорија:Градби на Оскар Нимаер
Категорија:Модернистичка архитектура во Бразил
Мала Река (Трговиште)

**Мала Река** — населено место во Трговиште на Пчињскиот Управен Округ, јужна Србија.

## Историја
На крајот од XIX век Мала Река било село во Прешевската каза на Отоманското Царство. Според статистиката на Васил К’нчов („Македонија. Етнографија и статистика“) од 1900 г. *Мала Река* имала 70 жители, сите Македонци христијани. Населението било под удар на српската пропаганда, па според митрополитот скопски Фирмилијан во 1902 г. во *Мала Река* имало 15 патријаршистички куќи кои тој ги нарекува „српски“. По податоци на секреатарот на Бугарската егзархија Димитар Мишев („La Macédoine et sa Population Chrétienne“) во 1905 г. во *Мала Река* (Mala-Reka) имало 96 Македонци под патријаршијата, кои пак тој ги нарекува „гркомани“ (поради црковната припадност).

Во 2011 г. селото имало 17 жители, сите Срби.

## Население

* 1948: 80
* 1953: 78
* 1961: 71
* 1971: 48
* 1981: 38
* 1991: 31
* 2002: 21
* 2011: 17

## Наводи

Категорија:Трговиште (Србија)
Категорија:Населени места во Јужна Србија
Категорија:Населени места во Вардарска Македонија
Аврски културен центар

150px|right|Вулканот, 2019
150px||right|2019

**Аврски културен центар** (француски: *Maison de la culture*), познат и како **Вулкан** (француски: *Le Volcan*) — културен центар којшто се наоѓа спроти плоштадот Шарл де Гол во Авр.

Проектиран е од Оскар Нимаер и е отворен во 1982 година..

## Опис
Самата зграда има специфична форма инспирирана од индустриските градби - најчесто,  разладните кули на термоцентралите.

Внатрешниот простор е целосно проектиран според потребите на современ ентериер сооодветно на наменета. Целосно е изведена во натур-бетон со пренапрегнато армирано железо. Затворена е од сите страни во еден вид бетониран бункер со широк отвор на горната страна од каде што доаѓа дневната светлина.

## Стилски одлики

Оскар Нимаер е еден од најзначајните архитекти на дваесеттиот век.
Ова е едно од поексцентричните и послободни негови дела.
Во својот уметнички израз Нимаер во неа потполно го употребува излиениот бетон со кој ја формирал севкупната фасада. Тоа е израз кој ќе биде суштинска визура во модернистичката архитектура со планетрана распространетост.
Како еден од главните творци на овој архитектонски израз со смелоста, фантазијата, концизноста, органичноста и синтезата, Нимаер го развива до совршенство меѓународниот архитектонски модернистички стил. 
Неговиот архитектонски израз не само што ќе изврши големо влијание на генерации светски архитекти, туку и во голема мера ќе придонесе за новата архитектонска визура во светски рамки..

## Литература
* Danielle Knapp, *Promenades avec Oscar Niemeyer*, Éditions Petit à Petit, 2015

## Наводи

## Надворешни врски
* 
* 

Категорија:Градби на Оскар Нимаер
Категорија:Модернистичка архитектура во Франција
Палата на Националниот конгрес на Бразил

мини|десно|250п|Палататa на Националниот конгрес на Бразил

**Палата на Националниот конгрес на Бразил** (португалски: *Palácio do Congresso Nacional*) — зграда во којашто е сместено седиштето на Националниот конгрес на Бразил во Бразилија. Градбата била проектирана од страна на Оскар Нимаер во 1960 година.

## Опис
На хоризонталниот блок поставена е платформа на која има две полусфери одлево и одесно со полукружни облици свртени обратно од куполниот систем.

Помеѓу нив се издигаат две паралелни квадратни идентични кули на висина од 100 метри. Конгресот опфаќа и други соседни згради, од кои некои се меѓусебно поврзани со тунел.

Во декември 2007 година, биле навршени 100 години од раѓањето на Нимаер, Националниот институт за историско и уметничко наследство ја прогласил зградата на Националниот конгрес и другите 34 згради од неговиот опус за културно-историско наследство на Бразил.9.

## Стилски одлики

Оскар Нимаер е еден од најзначајните архитекти на дваесеттиот век.
Ова е едно од делата во кој својата архитектонска и творечка мисла ја изразил капитално, монументално и најснажно.
Во својот уметнички израз Нимаер комбинирал бетон, стакло и челик. Тоа е израз кој ќе биде суштинска визура во модернистичката архитектура со планетрана распространетост.

Овој негов проект ги опфаќа сите негови мотивски преокупации реализирани на повеќе места и во различни временски интервали.

За разлика од познатата Зграда на Обединетите нации, овде, авторот до крајни граници ја реализирал својата авторска визија - давајќи му ја на објектот совршената хармонија, афирmативна монументалност и складност на егзистирање на квадратните и кружните форми, компонирајќи ги во една совршена целина.

Ова негово дело е еден од најистакнатите примери на модерната архитектура на дваесеттиот век во светот.
Како еден од главните творци на овој архитектонски израз со смелоста, фантазијата, концизноста, органичноста и синтезата, Нимаер го развива до совршенство меѓународниот архитектонски модернистички стил при што во овој негов проект успеал да ја наруши „архитектонската гравитација“ создавајќи лебдечки и совршено избалансирани архитектонски елементи издигнати и ослободени над Земјината површина - своевидни архитектонски скулптури како и две обелискни правоаголни целини вертикално издигнати на една од највисоките градителски точки на престолнината - Бразилија.
Неговиот архитектонски израз не само што ќе изврши големо влијание на генерации светски архитекти, туку и во голема мера ќе придонесе за новата архитектонска визура во светски рамки..

## Галерија

Brazil.Congress.01.jpg|Претставничкиот дом
Brazil.Congress.02.jpg|Федерален сенат
National Congress of Brazil.jpg|Палата на Националниот конгрес на Бразилија
Brasilia_National_Congress.JPG|Палата на Националниот конгрес на Бразилија
Congresso Nacional BR noite.jpg|Палата на Националниот конгрес на Бразилија


## Литература
* https://repositorio.unb.br/bitstream/10482/33234/1/2018_JulianoCrispimRochadaSilva.pdf 

## Наводи

## Надворешни врски

*Oscar Niemeyer Museum official site

Категорија:Градби на Оскар Нимаер
Категорија:Модернистичка архитектура во Бразил
Полноќно сонце (краток филм)

**„''Полноќно сонце''“** ― македонски краток филм од 1982 година. Го режирал Љупчо Билбиловски кој го напишал и сценариото.

## Улоги

## Надворешни врски
* 

Категорија:Македонски филмови од 1980-тите
Категорија:Кратки филмови
Категорија:Филмови на Љупчо Билбиловски
Категорија:Филмови со Сабина Ајрула
Категорија:Филмови со Салаетин Билал
Категорија:Филмови со Мето Јовановски
Категорија:Филмови од 1982 година
Категорија:Појавено во 1982 година во Македонија
Категорија:Појавено во 1982 година во Југославија
Црква „Св. Недела“ - Орланци

**Свети Недела** — селска црква во кичевското село Орланци, Македонија.

Црквата е сместена во Долно Маало и околу нејзе се сместени гробиштата за мештаните од тоа маало, како и од Средно Маало.

## Местоположба

Црквата се наоѓа во Долно Маало на селото Орланци.

## Историја

Храмот бил подигнат на темели од постара црква во 1938/39 година. Црквата била осветена на 7 август 2005 година од страна на митрополитот г. Тимотеј.

## Галерија


Податотека:Гробишта во Орланци 2.jpg|Гробиштата на Долно и Средно Маало
Податотека:Црква „Св. Недела“ - Орланци 2.jpg|Портата
Податотека:Црква „Св. Недела“ - Орланци 7.jpg|Помошниот објект
Податотека:Црква „Св. Недела“ - Орланци 8.jpg|Апсидата
Податотека:Црква „Св. Недела“ - Орланци.jpg|Поглед на црквата
Податотека:Црква „Св. Недела“ - Орланци 3.jpg|Камбанаријата
Податотека:Црква „Св. Недела“ - Орланци 5.jpg|Главниот влез
Податотека:Црква „Св. Недела“ - Орланци 4.jpg|Ниша со фреска


## Поврзано
* Кичевско архијерејско намесништво
* Прва кичевска парохија
* Орланци

## Наводи

## Надворешни врски

Категорија:Орланци (Кичевско)
Орланци
Св. Илија (Виничани)

**Св. Илија** — археолошко наоѓалиште во велешкото село Виничани, Општина Градско. Претставува населба од бронзено време и утврдена населба од римско време. 

На југоисточниот дел на селото, од десната страна на патот за Градско (А1), на височинка со зарамнето плато има остатоци од одбранбен бедем, а по површината, која зафаќа 2,5 - 3&nbsp;ха, се среќаваат фрагменти од керамички садови од бронзеното време и многубројни фрагменти од керамички садови, питоси, тегули и друг градежен материјал од римско време.

## Поврзано
* Список на археолошки наоѓалишта во Велешко

## Наводи
Црква „Св. Петка“ - Патец

**Света Петка** — главна селска црква во кичевското село Патец, Македонија.

Црквата се наоѓа под селото Патец и околу нејзе се наоѓаат селските гробишта.

## Местоположба

Црквата се наоѓа на самиот влез во селото, од десната страна на патот. До нејзе, како и до самото село, се стигнува по земјен пат, кој започнува од селото Козичино.

## Историја

Камен-темелникот на црквата бил осветен на 10 јули 1996 година, а црквата била осветена на 30 јули 1999 година од страна на митрополитот г. Тимотеј.

## Архитектура

Црквата била изградена од страна на мајсторите Санде и Славе Софрониоски од селото Лазаровци.

### Фрескоживопис

Храмот поседува фрескоживопис, кој бил изработен од страна на уметникот Драган Ристески од Охрид.

### Иконостас

Во црквата се наоѓа иконостас изработен од резбарот Панта од Кавадарци.

## Галерија


Податотека:Гробишта во Патец.jpg|Селските гробишта
Податотека:Црква „Св. Петка“ - Патец 2.jpg|Главниот влез
Податотека:Црква „Св. Петка“ - Патец 3.jpg|Куполата
Податотека:Црква „Св. Петка“ - Патец 4.jpg|Апсидата
Податотека:Црква „Св. Петка“ - Патец 5.jpg|Помошниот објект


## Поврзано
* Кичевско архијерејско намесништво
* Прва кичевска парохија
* Патец

## Наводи

## Надворешни врски

Категорија:Патец
Патец
Дупен Камен (Виничани)

**Дупен Камен** — археолошко наоѓалиште во велешкото село Виничани, Општина Градско. Претставува осамен наод од римско време.

Кај излезот од селото, лево од патот што води за Велес (А4) се наоѓа еден четвртест мермерен блок со четвртест отвор на средината. Од сите страни е профилиран и украсен со две низи козинци (астрагали). Денес тој има култно значење за населението од околните села.

Не се знае од каде е ниту пак во кое време бил донесен на ова место.

## Поврзано
* Список на археолошки наоѓалишта во Велешко

## Наводи
Ѓурѓевица (Виничани)

**Ѓурѓевица** — археолошко наоѓалиште во велешкото село Виничани, Општина Градско. Претставува населба од римско време.

Југоисточно од селото, на левиот брег на Водовратска Река и на 1&nbsp;км десно од современиот пат Велес - Градско (А1), на површина од околу 1&nbsp;ха се среќаваат фрагменти од керамички садови, питоси и градежен материјал. Има видливи ѕидови од објект со кружна основа, со пречник од околу 13&nbsp;м, ѕидани од камен и варов малтер.

## Поврзано
* Список на археолошки наоѓалишта во Велешко

## Наводи
ГРАВЕ (Австрија)

**ГРАВЕ** (германски: *Grazer Wechselseitige Versicherung AG*, *GRAWE*) - австриско акционерско друштво за животно осигурување и неживотно осигурување, со седиште во Грац.

## Историја
Друштвото ГРАВЕ е основано во 1828 година од надвојводата Јохан од Австрија, како регионален осигурител од пожари со седиште во Грац.

## Активности
Групацијата ГРАВЕ е составена од 18 подружници за осигурување во 13 земји во Европа. Покрај нив, групацијата е сопственик и на подружници во секторот на недвижностите и во финансиските услуги. Во 2020 година, по тринаесетти пат ГРАВЕ ја добил наградата „Recommender Award“ која ја доделува Здружението на финансиски маркетинг на Австрија (*FMVÖ*).

ГРАВЕ се вбројува помеѓу најголемите австриски осигурителни друштва, со годишен прилив од премии од над 720 милиони евра и со околу 3,8 милиони договори за осигурување. Финансиската стабилност на GRAWE концернот се отсликува преку сопствениот капитал, кој е далеку над пазарниот просек, како и конзервативниот пристап и политиката на вложување. Средствата на клиентите најчесто се вложуваат во обврзници, државни записи и депозити во банки. И покрај тоа што може да применува поедноставна проценка на активата, ГРАВЕ ја проценува по строгиот принцип на пониска вредност.

## ГРАВЕ во Македонија
Во 2007 година била основана првата подружница на австриската група ГРАВЕ во Македонија, под името „ГРАВЕ Скопје“. ГРАВЕ осигурување а.д. Скопје е осигурително друштво кое работи со дозвола добиена од Министерство за финансии на Република Македонија, со решение број 11-18652/3од 15.01.2007 година и со регистрација од Централен регистар на РМ број 30120070001886 од 14.02.2007 година. 

Во 2019 година, групата ГРАВЕ го купила друштвото „ЕУРОСИГ“ АД Скопје кое било интегрирано во групата под името „ГРАВЕ Неживот Скопје“. Во март 2020 година, групата ГРАВЕ го презела друштвото Еуролинк осигурување.

## Наводи

Категорија:Економија на Австрија
Водовратски Пат (Водоврати)

**Водовратски Пат** — археолошко наоѓалиште во велешкото село Водоврати, Општина Градско. Претставува некропола од преминот на бронзеното во железното време. 

На 4,5&nbsp;км од Градско и 2,5&nbsp;км од селото Водоврати, на самиот пат Градско - Водоврати се утврдени остатоци од растурени гробни конструкции - цисти од камени плочи. Во 1954 и 1992 г. се вршени археолошки ископувања при што биле откриени 24 гроба од XIII-XII век п.н.е. Погребувањата се со закопи во згрчена положба, во конструкции од обични јами или цисти од плочи. Гробовите се поставени во правец запад исток и организирани во редови по линијата север-југ.

## Поврзано
* Список на археолошки наоѓалишта во Велешко

## Наводи
Еуролинк осигурување

**Еуролинк осигурување** - македонско акционерско друштво за осигурување. Во март 2020 година, друштвото било преземено од австриската групација ГРАВЕ.

## Раководење
Претседател на управниот одбор на Еуролинк осигурување е Клаус Шајтегел, додека претседател на управниот одбор е Марија Томеска.

## Активности
Во првиот квартал на 2020 година, Еуролинк осигурување станало најголемото друштво за неживотно осигурување во Македонија, со пазарно учество од 14,5%. Водечката положба на Еуролинк осигурување особено е изразена во услугите: осигурување од незгода, здравствена заштита и одговорност, а тоа за првпат го вовело приватното здравствено осигурување во Македонија. Притоа, на крајот од 2019 година, друштвото имало пазарно учество од дури 46% во приватното здравствено осигурување.

## Наводи

Категорија:Акционерски друштва во Македонија
Категорија:Осигурителни друштва во Македонија
Видин (Водоврати)

**Видин** — археолошко наоѓалиште во велешкото село Водоврати, Општина Градско. Претставува населба од бронзеното и раноантичкото време. Се смета дека ова е местото на древномакедонскиот град **Аргос** во тогашната област Пајонија.

Во античките извори се споменуваат неколку градови што го носеле името *Аргос*, од кои еден се наоѓал на територијата на Македонија, што е посведочено со три грчки почесни натписи. Едниот од нив, подигнат во чест на царот Гордијан, е пронајден во Прилеп. Вториот, посветен на градскиот добротвор Јулиј Касијан, според Н. Вулиќ, наводно потекнувал од селото Скачинци, каде што бил вѕидан во црквата „Константин и Елена“. Меѓутоа, црквата не се наоѓа во ова село, туку на истоимениот рид, во близината на селото Свеќани, што е утврдено со рекогносцирањето во 1955 година. Третиот натпис е пронајден во селото Водоврати, кое лежи на околу 9&nbsp;км северозападно од Стоби и 3&nbsp;км од Вардар. Потекнува од наоѓалиштето Видин, што се издига околу 0,5 км северозападно од централниот дел на селото. Натписот е подигнат во чест на проконзулот Л. Јулиј, градител и патрон на градот.

Што се однесува до одредувањето на положбата на градот Аргос, поставени се следниве хипотези: Н. Вулиќ и Хонигман претпоставуваат дека градот можеби се наоѓал кај Стари Град, И. Венедиков смета дека се наоѓал помеѓу Скачинци и Извор, а Б. Јосифовска го има сместено во наоѓалиштето Видин, што науката го прифатила. 

Наоѓалиштето Видин претставува издолжено плато во подножјето на ридот Бел Град (Белград), каде што има градиште обградено од две рекички кои, по соединувањето, се влеваат во Вардар. Силно истакнатиот археолошки карактер на ова наоѓалиште, што за првпат бил утврден уште во 1924 г. од В. Радовановиќ, неговата географска местоположба и фактот дека во близината се пронајдени два натписа со името на градот, доста точно зборуваат во прилог на мислењето дека Аргос се наоѓал токму овде, на ова наоѓалиште, во селото Водоврати.

Аргос во провинцијата Македонија Втора, Хиерокле (641) го наведува веднаш по Стоби. Градот се споменува и кај Стефан Византиски. На него, а не на Аргос Орестиски, се однесува и познатиот натпис од Лета (с.&nbsp;Ајватово, северно од Солун), подигнат во 119 г. п.н.е. во чест на квесторот Марко Аниј, кој го содржи податокот за победата на Римјаните над Келтите (Галатите и Медите) со која биле спасени Македонија и градот Лета. Пространата рамнина, каде Брегалница се влева во Вардар, кон која од наоѓалиштето има прекрасна глетка, нема сомнение дека била поприште на тој значаен историски настан. Градот е посведочен од крајот на II век пред н.е. па сè до крајот на античкиот период. Меѓутоа, керамич ките наоди укажуваат на постоење на живот на ова наоѓалиште и многу порано, уште во бронзеното време.

## Поврзано
* Список на археолошки наоѓалишта во Велешко

## Наводи
Губар

мини|десно|Гасеница на губар

**Губар** (поточно **обичен губар**, ) — вид молец од семејството на тантелните совици (*Erebidae*). Има неколку подвидови, од кои некои се недвосмислевно препознатливи (на пр. *L. d. dispar* и *L. d. japonica*). Овој молец е доведен на наколку континенти, и денес е застапен во Европа, Африка, Азија, Северна и Јужна Америка. Ларвите се разнојадни, и живеат во разновидни листопадни и иглолисни дрва. При најповолни услови, гасениците уништуваат огромни шумски површини. Поради ова, видот се вбројува меѓу 100-те најштетни инвазивни видови на светот. Освен за шумите, во Македонија губарот е особено опасен и по овошките.

## Подвидови

Европскиот губар (*Lymantria dispar dispar*) е домороден во умерените шуми на Европа. Доведен е во САД во 1869 г. а во Канада се појавил во 1912 г.

Азискиот губар (*Lymantria dispar asiatica*) е домороден во Азија, источно од Урал. Од почетокот на 1990-тите забележан е и долж западниот брег на умерена Северна Америка. Од јужна Европа се шири на север во Германија и други земји, каде се вкрстува со европскиот губар. Во 1995 г. е забележана колонија во Велика Британија.

## Борба против губарот како штетник
Во Северна Америка е воведен паразитоидната бакарна оса од видот *Ooencyrtus kuvanae* како биолошка мерка во борбата со губарот. Оваа јајцепаразитна оса сепак не се задржува само на губарот, туку врши паразитизам и врз други видови на пеперутки и молци.

## Наводи

## Надворешни врски

* 
* Губар (''Lymantria dispar, L.'')  — Причинители на болести кај растенијата 
* Губар — BugGuide 
* Профил на видот: Европски губар (''Lymantria dispar'') — Национачлен информативен центар за инвазивни видови на САД 

Категорија:Тантелни совици
Категорија:Животински таксони опишани од Карл Линеј
Јошков Камен

**Јошков Камен** — планински врв на планината Песјак, кој со своите 1.917 метри претставува највисок врв на планината и втор највисок на масивот Челоица-Песјак зад врвот Добра Вода.

## Име

Врвот го добил своето име во 1923 година кога покрај тој камен арбанашкиот качак Сеадин од Зајас го убил селанецот Симеон Стојкоски Јошко од Козичино.

## Наводи

Категорија:Врвови во Македонија
Парадоксикон

**Парадоксикон** — книга раскази на Томислав Османли објавена во ВиГ Зеница, Скопје, 2020 година.

## Содржина

Неговата книга „Парадоксикон“ содржи 12 раскази во одбрана на повредениот човек на денешницата, инструментализираниот човек, многу пати злоупотребената единка, женското битие особено, но и на цели социјално, бирократски или политички повредувани и ранувани колективитети.

Авторот ги открива гротескните и фантастични суштини на современото секојдневие соголувајќи ги актуелните начини на отуѓување. Тој живописно, комично и едновремено горчливо говори за деперсонализацијата, егоизмот, сексизмот, меркантилноста, профитерството, социопатијата, потрошуваштвото...поконкретно – за парцијализираното, некомплетно, осиромашено, на пати и крајно извитоперено, тажно „човекување“ на единката во современото пред сѐ наше, но и универзално општество. Расказ по расказ, во сѐ посилна и повпечатлива низа од сатирични доживувања и ситуации Османли ги гради своите книжевни согледби како светови на драстични растојанија колку од моралот, толку и од логичната реалност. Главни јунаци на оваа силна и енергична прозна книга се осамени личности препуштени на нивните судбини,  карикатурално и живо насликани ликови, но и тревожни ситуации на современата општествена стварност кај нас, а во текот на слоењето на густиот наратив во најновата прозна книга на Османли, ќе се покаже, и во современиот, длабоко истравматизиран светски човек.

## Награди
* Награда „Рациново признание“ за 2020 година.

## Наводи

Категорија:Македонски книги
Категорија:Македонски раскази
Категорија:Македонски дела од 2020 година
Говедарник (Македонска Каменица)

** Говедарник ** — археолошко наоѓалиште кај градот Македонска Каменица. 
Претставува некропола од доцната антика

Во непосредната близина на црквата, при изградбата на патот за црквата биле откриени повеќе гробови градени од камени плочи.

## Поврзано
*Говедарник — некропола од доцноантичкото време;
*Гробишта — старохристијанска црква и некропола;
*Попова Глава — могила од доцноантичкото време;
*Црква — Могили од римското време;
*Чукарче — тумул од железното време;
*Македонска Каменица;
*Список на археолошки наоѓалишта во Македонска Каменица;

## Наводи

Категорија:Македонска Каменица
Попова Глава (Македонска Каменица)

** Попова Глава ** — археолошко наоѓалиште кај градот Македонска Каменица. 
Претставува могила од доцната антика.

На десниот брег на реката Каменица е зачувана могила која има 12 м во основата и 2-3 м височина.

## Поврзано
*Говедарник — некропола од доцноантичкото време;
*Гробишта — старохристијанска црква и некропола;
*Попова Глава — могила од доцноантичкото време;
*Црква — Могили од римското време;
*Чукарче — тумул од железното време;
*Македонска Каменица;
*Список на археолошки наоѓалишта во Македонска Каменица;

## Наводи

Категорија:Македонска Каменица
Црква „Св. Димитриј“ - Рабетино

**Свети Димитриј** — главна селска црква во кичевското село Рабетино, Македонија.

Црквата се наоѓа над селото и околу нејзе се наоѓаат селските гробишта.

## Местоположба

До црквата се доаѓа по земјена патека, која започнува од сретселото, од каде е оддалечено стотина метри.

## Историја

Црквата била подигната кон средината или кон крајот на  век врз основа на стари темели.

## Галерија


Податотека:Гробишта во Рабетино.jpg|Селските гробишта
Податотека:Црква „Св. Димитрија“ - Рабетино 2.jpg|Портата
Податотека:Црква „Св. Димитрија“ - Рабетино 4.jpg|Спореден влез
Податотека:Црква „Св. Димитрија“ - Рабетино 6.jpg|Камбанаријата и црквата
Податотека:Црква „Св. Димитрија“ - Рабетино 7.jpg|Црквата
Податотека:Црква „Св. Димитрија“ - Рабетино 3.jpg|Апсидата
Податотека:Црква „Св. Димитрија“ - Рабетино 8.jpg|Помошниот објект
Податотека:Црква „Св. Димитрија“ - Рабетино 5.jpg|Влезот


## Поврзано
* Кичевско архијерејско намесништво
* Прва кичевска парохија
* Рабетино

## Наводи

## Надворешни врски

Категорија:Рабетино
Рабетино
Петрушевец (Чифлик)

** Петрушевец ** — археолошко наоѓалиште кај местото Чифлик во општина Дечево.

Претставува некропола и могили од римско време.
Јужно од населбата, во непосредната близина на зградата на земјоделското стопанство, до самата куќа на М. Димитров има 2 добро зачувани могили. Едната е со пречник од 20 м во основата и височина од 4-5 м, а другата, која е триесетина метри подалеку, има пречник од 15 м во основата и височина од 4 м. На околу 1 км источно од куќата на Димитров се наоѓа уште една могила со пречник од 20 м во основата и височина од 5 м.

## Поврзано
*Список на археолошки наоѓалишта во Делчевско;

## Наводи

Категорија:Чифлик
Градиште (Моштица)

** Градиште ** — археолошко наоѓалиште кај местото Моштица во општина Македонска Каменица.

Претставува градиште од доцната антика.
На левиот брег на Каменица, до утоката на долот Моштеница во реката, на зарамнето плато од 100 × 100 м се гледаат остатоци од темели на бедем граден од кршен камен и варов малтер. Според податоците од жителите, на овој простор биле откопани питоси и рановизантиски монети кои се чуваат кај селаните.

## Поврзано
*Градиште — градиште од доцноантичкото време;
*Грамадје — населба; црква и некропола од доцноантичко време; среден век;
*Кладенци — населба од доцноантичкото време;
*Павлин Дол — населба од доцноантичкото време;
*Полицеј — населба од доцноантичкото време;
*Равниште — тумул од железно време;
*Станков Дол — населба од доцноантичкото време;
*Список на археолошки наоѓалишта во Делчевско;

## Наводи

Категорија:Моштица
Грамадје (Моштица)

** Грамадје ** — археолошко наоѓалиште кај местото Моштица во општина Македонска Каменица.

Претставува населба, црква и некропола од доцната антика и среден век
До маалото [Грамадје, на простор од околу 200 × 200 м, при обработувањето на земјата се откриени темели од повеќе објекти, а по површината има многу фрагменти од керамички садови, [питоси и покривни ќерамиди. На долниот крај на наоѓалиштето, во ливадата на Д. Николовски се откриени темели на мала црква која е сосема уништена, а околу неа гробови градени од камени плочи. Откриени се и неколку бронзени монети кои се чуваат кај сопственикот на ливадата.

## Поврзано
*Градиште — градиште од доцноантичкото време;
*Грамадје — населба; црква и некропола од доцноантичко време; среден век;
*Кладенци — населба од доцноантичкото време;
*Павлин Дол — населба од доцноантичкото време;
*Полицеј — населба од доцноантичкото време;
*Равниште — тумул од железно време;
*Станков Дол — населба од доцноантичкото време;
*Список на археолошки наоѓалишта во Делчевско;

## Наводи

Категорија:Моштица
Кладенци (Моштица)

** Кладенци ** — археолошко наоѓалиште кај местото Моштица во општина Македонска Каменица.

Претставува населба од доцната антика.
На 3 км северно од Чаушко маало, во нивата на Б. Лазаров има грамади од насобрани камења. На наоѓалиштето се среќаваат фрагменти од керамички садови, питоси  и покривни ќерамиди.

## Поврзано
*Градиште — градиште од доцноантичкото време;
*Грамадје — населба; црква и некропола од доцноантичко време; среден век;
*Кладенци — населба од доцноантичкото време;
*Павлин Дол — населба од доцноантичкото време;
*Полицеј — населба од доцноантичкото време;
*Равниште — тумул од железно време;
*Станков Дол — населба од доцноантичкото време;
*Список на археолошки наоѓалишта во Делчевско;

## Наводи

Категорија:Моштица
Равниште (Моштица)

** Равниште ** — археолошко наоѓалиште кај местото Моштица во општина Македонска Каменица.

Претставува тумул од железно време.
Се наоѓа на 1,5 км јужно од Чаушко маало, на пространо плато. Тумулот е добро зачуван, има пречник во основата од 18 м и височина од 1 м.

## Поврзано
*Градиште — градиште од доцноантичкото време;
*Грамадје — населба; црква и некропола од доцноантичко време; среден век;
*Кладенци — населба од доцноантичкото време;
*Павлин Дол — населба од доцноантичкото време;
*Полицеј — населба од доцноантичкото време;
*Равниште — тумул од железно време;
*Станков Дол — тумул од железно време;
*Список на археолошки наоѓалишта во Делчевско;

## Наводи

Категорија:Моштица
Бела Река (Ветрен)

** Бела Река** — археолошко наоѓалиште во маалото Црквенец на делчевското село Ветрен. 
Претставува населба  и некропола  од  доцна антика.
Во непосредната близина на маалото Масларово, на простор од околу 100 × 100 м се наоѓаат фрагменти од керамички садови, питоси  и покривни ќерамиди.

## Поврзано
*Бела Река — населба и некропола од доцноантичкото време;
*Могила — могила од римското време;
*Црквенец;
*Список на археолошки наоѓалишта во Делчевско;

## Наводи
Могила (Ветрен)

** Могила** — археолошко наоѓалиште во маалото Црквенец на делчевското село Ветрен.  Претставува могила  од  римско време.

На левиот брег на реката Киселица се наоѓа добро зачувана могила со пречник од 30 м во основата и височина од 5-6 м.

## Поврзано
*Бела Река — населба и некропола од доцноантичкото време;
*Могила — могила од римското време;
*Црквенец;
*Список на археолошки наоѓалишта во Делчевско;

## Наводи
Богословец (Киселица)

** Богословец ** — археолошко наоѓалиште во околината на Киселица, Делчево. Претставува црква од старохристијанско време

Под маалото Лисичор се гледаат грамади од насобрани камења и урнатини од црква. Ѕидовите на црквата се градени од кршен камен и варов малтер.

## Поврзано
*Богословец — црква од старохристијанско време;
*Дупките — могила од римско време;
*Могилка — населба од доцноантичкото време;
*Пештера — населба од неолитско време;
*Чукутин Дол — могила од римско време;
*Делчево;
*Список на археолошки наоѓалишта во Делчевско;

## Наводи
Могилка (Киселица)

** Могилка ** — археолошко наоѓалиште во околината на Киселица, Делчево. Претставува населба од доцната антика

Во непосредната близина на селото, на простор од околу 100 × 50 м, по површината на нивите се среќаваат фрагменти од керамички садови, питоси и покривни ќерамиди.

## Поврзано
*Богословец — црква од старохристијанско време;
*Дупките — могила од римско време;
*Могилка — населба од доцноантичкото време;
*Пештера — населба од неолитско време;
*Чукутин Дол — могила од римско време;
*Делчево;
*Список на археолошки наоѓалишта во Делчевско;

## Наводи
Чукутин Дол (Киселица)

** Чукутин Дол ** — археолошко наоѓалиште во околината на Киселица, Делчево. Претставува могила од римско време

Непосредно до главниот пат што води кон селото Киселица е зачувана голема могила со пречник од 30 м во основата и височина до 6 м. При изградбата на патот делумно е оштетена.

## Поврзано
*Богословец — црква од старохристијанско време;
*Дупките — могила од римско време;
*Могилка — населба од доцноантичкото време;
*Пештера — населба од неолитско време;
*Чукутин Дол — могила од римско време;
*Делчево;
*Список на археолошки наоѓалишта во Делчевско;

## Наводи